Терскол зыщагъасэ
Урысейм ныбжьыщIэхэм самбэмкIэ я командэ къыхэхам дуней псом пашэныгъэр къыщыхьынымкIэ зэпеуэм Къэбэрдей-Балъкъэрым зыщыхуегъэхьэзыр. Ахэр щыIэщ Терскол дэт «Вольфрам» пансионатым.
Урысейм и командэ къыхэхам и унафэщIхэм къызэралъытэмкIэ, бгылъэ щIыпIэм и щIыуэпсыр сэбэпышхуэщ спортсменхэр нэхъ бэшэч хъунымкIэ.
«Гупым къызэщIеубыдэ зэпеуэм хэтынухэмрэ, зыгуэр къэхъу хъужыкъуэмэ, хагъэхьэнкIэ хъунухэмрэ. Абыхэм я зэфIэкIыр щагъэлъэгъуэнущ Румынием. А гупым якIэлъоплъ икIи загъасэ командэ къыхэхам зэгуэр хэхуэнкIэ хъуну ди щIалэгъуалэм», — жиIащ КИФЩI-м самбэмкIэ и федерацэм и президент Уэщхъун СулътIан.
БэнакIуэхэм Къэбэрдей-Балъкъэрым зыщагъэсэнущ шыщхьэуIум и 13 пщIондэ.
КъБР-м и Iэтащхьэмрэ Правительствэмрэ я пресс-IуэхущIапIэ.
